“Зялёнае святло” прадказвалі Надзеі выкладчыкі музычнай школы ў гарпасёлку Глуску, што на Магілёўшчыне. Яна падавала добрыя спадзяванні, ды і сама была захоплена музыкай. Далейшае навучанне ў музычным вучылішчы вырашыла працягнуць менавіта ў Мазыры. За ёй паехала следам паступаць і малодшая сястра, а таксама сяброўка. Дадому наведваліся рэдка. Пасля заканчэння быў выбар з размеркаваннем: Лоеў, Сасноваборск ці Бабунічы. Пачула, што ў Бабунічах саўгас-мільянер збіраецца адкрываць музычную школу. Перспектывы вымалёўваліся “вясёлкавыя”. Менавіта сюды Надзея Іванаўна і вырашыла паехаць.